KOMISIJOS SPRENDIMAS
2005 m. liepos 22 d.
leidžiantis tam tikroms valstybėms narėms taikyti leidžiančias nukrypti nuostatas renkant statistikos duomenis apie ataskaitinius 2003, 2004 ir 2005 metus pagal Komisijos reglamentą (EB) Nr. 753/2004
(pranešta dokumentu Nr. C(2005) 2773)
(autentiški tik tekstai estų, graikų, prancūzų, italų, latvių, lietuvių, vengrų, maltiečių, olandų, vokiečių, švedų ir anglų kalbomis)
(tekstas svarbus EEE)
(2005/686/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 22 d. Komisijos reglamentą (EB) Nr. 753/2004, įgyvendinantį Europos Parlamento ir Tarybos sprendimą Nr. 1608/2003 dėl mokslo ir technologijų statistikos (1), ypač į jo priedo 1 ir 2 skirsnius,
kadangi:
(1)
Reglamente (EB) Nr. 753/2004 pateikta orientacinė bendrų standartų, sąvokų apibrėžimų ir klasifikacijų sistema renkant Bendrijos statistikos duomenis apie mokslą ir technologijas, kad pagal šiuos standartus, sąvokų apibrėžimus ir klasifikacijas būtų pasiekti aukštos kokybės statistiniai rezultatai valstybėse narėse.
(2)
Reglamento (EB) Nr. 753/2004 priedo 1 skirsnio 3 punkte numatyta, kad, jei nacionalinėms statistikos sistemoms reikia didesnių adaptacijų, Komisija gali leisti valstybėms narėms taikyti leidžiančias nukrypti nuostatas renkant pirmųjų ataskaitinių 2003 metų statistikos duomenis, susijusius su moksliniais tyrimais ir technologijų plėtra. Ypatingais išimties atvejais šis leidžiančios nukrypti nuostatos laikotarpis gali būti pratęstas dėl tam tikrų regioninių kintamųjų suskirstymo.
(3)
Komisijos reglamento (EB) Nr. 753/2004 priedo 2 skirsnio 3 punkte numatyta, kad, jei nacionalinėms statistikos sistemoms reikia didesnių adaptacijų, Komisija gali leisti valstybėms narėms taikyti leidžiančias nukrypti nuostatas renkant pirmųjų ataskaitinių 2004 metų statistikos duomenis apie vyriausybės biudžeto asignavimus arba išlaidas moksliniams tyrimams ir technologijų plėtrai (GBOARD).
(4)
Tokių leidžiančių nukrypti nuostatų paprašė atitinkamos Belgijos, Estijos, Graikijos, Prancūzijos, Airijos, Italijos, Latvijos, Lietuvos, Liuksemburgo, Vengrijos, Maltos, Nyderlandų, Austrijos, Švedijos ir Jungtinės Karalystės institucijos.
(5)
Remiantis informacija, kurią gavo Komisija (Eurostat), šių valstybių narių prašymų priežastis - poreikis iš esmės keisti jų statistikos sistemą.
(6)
Todėl prašymas suteikti leidžiančias nukrypti nuostatas turėtų būti patenkintas,
PRIĖMĖ ŠĮ SPRENDIMĄ:
1 straipsnis
Kaip nustatyta šio sprendimo priede, leidžiančios nukrypti nuostatos suteikiamos Belgijai, Estijai, Graikijai, Prancūzijai, Airijai, Italijai, Latvijai, Lietuvai, Liuksemburgui, Vengrijai, Maltai, Nyderlandams, Austrijai, Švedijai ir Jungtinei Karalystei.
2 straipsnis
Šis sprendimas skirtas Belgijos Karalystei, Estijos Respublikai, Graikijos Respublikai, Prancūzijos Respublikai, Airijai, Italijos Respublikai, Latvijos Respublikai, Lietuvos Respublikai, Liuksemburgo Didžiajai Hercogystei, Vengrijos Respublikai, Maltos Respublikai, Nyderlandų Karalystei, Austrijos Respublikai, Švedijos Karalystei, Jungtinei Didžiosios Britanijos ir Šiaurės Airijos Karalystei.
Priimta Briuselyje, 2005 m. liepos 22 d.